Starf bæjarstjóra í Grundarfirði auglýst laust til umsóknar Á næstu dögum verður starf bæjarstjóra í Grundarfirði auglýst laust til umsóknar . Sem kunnugt er náði listi Sjálfstæðisflokksins hreinum meirihluta í bæjarstjórn og í kosningabaráttunni kom fram að flokkurinn myndi auglýsa starfið laust næði flokkurinn hreinum meirihluta . Núverandi bæjarstjóri , Björg Ágústsdóttir , ákvað fyrir nokkru að gefa ekki kost á sér til starfans . Hún mun hins vegar gegna áfram starfi bæjarstjóra þar til nýr hefur verið ráðinn .